Žakmelis
Žakmelis (pranc. Jacmel, isp. Yáquimo) – miestas pietų Haityje, Karibų jūros pakrantėje; Pietryčių departamento administracinis centras. Yra oro uostas, nedidelis jūrų uostas. Veikia ligoninė, katedra. Kurortas. Amatai (papjė mašė gamyba). Mieste yra išlikusios kolonijinės architektūros, vilų, tiesa, po 2010 m. žemės drebėjimo daug paveldo buvo sugriauta. Nuo 2004 m. vyksta kasmetinis Žakmelio kino festivalis.